Versindaba Tom Gouws Archives : Page 2 of 2 : Versindaba
Tom Gouws wen ATKV-veertjie vir Poësie
Die ATKV se tweede Woordveertjie vir Poësie word vanjaar toegeken aan die digter Tom Gouws vir sy digbundel Ligloop. Verlede jaar se wenner was Gilbert Gibson.
Dié prestige geleentheid vir die ontvangers van Woordveertjies in 2011 het by Nooitgedacht op 9 September, net buite Stellenbosch, plaasgevind.
Veels geluk, Tom!
Tom Gouws en gade by die toekennings-aand. Foto: Book SA
"Met hierdie vierde bundel van hom in 20 jaar versterk Tom Gouws sy aansien as Afrikaanse digter van die Christelike, selfs Christelik-mistieke lewens- en werklikheidservaring. Dié belewing is sterk intellektueel getint, en literêr bewus – en herinner vandaar in bepaalde opsigte, soos al deur heelparty kritici uitgewys is, aan dié van 'n T.T. Cloete in Afrikaans. " Lees verder aan Bernard Odendaal se resensie oor Ligloop op hierdie webblad. Daar is ook 'n interessante onderhoud wat met Tom Gouws gevoer is.